22.12.2007 Jurnalul Oficial al Uniunii Europene L 340/1 I (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE, EURATOM) NR. 1558/2007 AL CONSILIULUI din 17 decembrie 2007 de ajustare, începând cu 1 iulie 2007, a remunerațiilor și a pensiilor funcționarilor și ale celorlalți agenți ai Comunităților Europene, precum și a coeficienților corectori aplicați acestora CONSILIUL UNIUNII EUROPENE, având în vedere Tratatul de instituire a Comunității Europene, având în vedere Protocolul privind privilegiile și imunitățile Comunităților Europene, în special articolul 13, având în vedere Statutul funcționarilor Comunităților Europene şi Regimul aplicabil celorlalți agenți ai Comunităților Europene, stabilite prin Regulamentul (CEE, Euratom, CECO) nr. 259/68 al Consiliului ('), în special articolele 63, 64, 65 și 82 din Statutul funcţionarilor și anexele VII, XI şi XIII la acesta şi articolul 20 alineatul (1), articolul 64 și articolul 92 din Regimul aplicabil celorlalți agenți, având în vedere propunerea Comisiei, întrucât, pentru a garanta că puterea de cumpărare a funcţionarilor și a celorlalți agenți ai Comunității evoluează în paralel cu cea a funcționarilor publici din administrațiile naționale ale statelor membre, remunerațiile și pensiile funcționarilor și ale celorlalți agenți ai Comunităților ar trebui adaptate în cadrul revizuirii anuale din 2007, ADOPTĂ PREZENTUL REGULAMENT: Articolul 1 Începând cu 1 iulie 2007, data de „1 iulie 2006” menționată la articolul 63 paragraful al doilea din Statutul funcţionarilor se înlocuieşte cu „1 iulie 2007”. Articolul 2 Începând cu 1 iulie 2007, la articolul 66 din Statutul funcţionarilor, tabelul care cuprinde salariile lunare de bază care se aplică în scopul calculării remunerației și a pensiilor se înlocuieşte cu următorul text: () JO L 56, 4.3.1968, p. 1. Regulament modificat ultima dată prin Regulamentul (CE, Euratom) nr. 337/2007 (JO L 90, 30.3.2007, p. 1).